**Kúpna zmluva č. ................**

uzavretá podľa § 409 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

na dodanie **„Dojáreň a chladiaca nádrž (súbor)“**

**Kupujúci:**

Obchodné meno: RUPOS, s.r.o.

So sídlom: Ružindol 448,919 61

Zastúpený: Ing. Ladislav Vysoký -konateľ

IČO: 36230375

IČ DPH: SK2020164234

DIČ: 2020164234

Bankové spojenie: VUB a.s., Bratislava

IBAN: SK21 0200 0000 0020 0742 1456

Zapísaný v obchodnom registri Okresného súdu Trnava, oddiel: Sro, vložka č. 11277/T

*(ďalej ako „kupujúci“)*

**Predávajúci:**

Obchodné meno:

So sídlom:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný:

*(ďalej ako* „*predávajúci*“)

*Predávajúci a kupujúci ďalej označení jednotlivo aj ako „zmluvná strana“ a spoločne aj ako „zmluvné strany“.*

**Článok 1**

**Úvodné ustanovenia**

* 1. Táto zmluva sa uzatvára na základe výsledku prieskumu trhu, ktorej predmetom je „Dojáreň a chladiaca nádrž (súbor)“.
  2. Nevyhnutným predpokladom k čerpaniu /plneniu podľa tejto zmluvy je platná a účinná Zmluva o poskytnutí nenávratného finančného príspevku, uzavretá medzi poskytovateľom pomoci, ktorým je Ministerstvo pôdohospodárstva a rozvoja vidieka SR, a kupujúcim, a to na základe jeho Žiadosti o nenávratný finančný príspevok (ŽoNFP).
  3. Nákup tovaru, definovaného v Čl. 2 tejto zmluvy bude spolufinancovaný z nenávratného finančného príspevku, ktorého podmienky čerpania sú upravené v Zmluve o poskytnutí nenávratného finančného príspevku, uzatvorenej medzi objednávateľom a Ministerstvom pôdohospodárstva a rozvoja vidieka SR alebo Pôdohospodárkou platobnou agentúrou(ďalej len „Poskytovateľ“).

**Článok 2**

**Predmet zmluvy**

* 1. Predávajúci sa touto zmluvou zaväzuje dodať kupujúcemu na základe vystavenej objednávky(ďalej spolu ako „technológiu“ alebo „tovar“) podľa bodu 2.4. zmluvy a poskytnúť služby podľa podmienok dohodnutých v tejto zmluve a previesť na neho vlastnícke právo k tejto technológií a kupujúci sa zaväzuje dohodnutým spôsobom poskytnúť súčinnosť, tovar podľa bodu 2.4. zmluvy prevziať a zaplatiť predávajúcemu cenu dohodnutú touto zmluvou. Predávajúci sa zaväzuje, že jeho ponuka bude platná osemnásť (18) mesiacov od podpisu zmluvy; kupujúci sa zaväzuje, že tovar do tejto lehoty objedná.
  2. V prípade neschválenia Žiadosti o nenávratný finančný príspevok kupujúceho, je kupujúci oprávnený splniť si povinnosti vyplývajúce z tejto zmluvy (najmä prevziať tovar a zaplatiť zaň dohodnutú cenu) aj prostredníctvom vlastných alebo iných zdrojov. V takomto prípade je kupujúci oprávnený v záväznej objednávke uviesť predmet zmluvy len v rozsahu podľa jeho aktuálnych potrieb a finančných možností. Predávajúci je povinný dodať tovar v rozsahu uvedenom v záväznej objednávke.
  3. Predávajúci prehlasuje a podpisom tejto zmluvy potvrdzuje, že k dátumu fakturácie bude vlastníkom technológie a bude oprávnený s ním nakladať za účelom jeho predaja podľa tejto zmluvy.
  4. Predávajúci sa na základe tejto zmluvy zaväzuje k dodaniu technológie podľa špecifikácie uvedenej v Prílohe č.1 – *Špecifikácia predmetu zákazky*, ktorá tvorí nedeliteľnú súčasť tejto zmluvy. Dodaná technológia musí byť v súlade s príslušnými predpismi riadne označené údajmi o výrobcovi a tovare, pričom jeho dodávka sa zrealizuje v obale, ktorý zabezpečí jeho bezpečnú prepravu.
  5. Dodávka technológie predávajúcim podľa tejto zmluvy zahŕňa **aj :**
     1. **služby spojené s dodaním tovaru**, t.j. zabezpečenie dopravy do miesta dodania, jeho vyloženie v mieste dodania, vybalenie a likvidáciu obalov,
     2. **montáž a inštaláciu technológie**,
     3. **uvedenie technológie do prevádzky**,
     4. **zaškolenie zamestnancov kupujúceho týkajúce sa obsluhy dodanej technoogie.**
  6. Súčasťou záväzku predávajúceho je **poskytnutie písomných dokladov potrebných pre riadne a bezchybné užívanie tovaru na požadovaný účel,** a to najmä, no nie len výlučne:

1. neoverené kópie dokladov a dokumentov, preukazujúcich splnenie požiadaviek na užívanie tovaru v súlade s platnou legislatívou SR a Európskej únie.
   1. V prípade, ak predávajúci nepredloží do piatich (5) pracovných dní odo dňa podpisu tejto zmluvy všetky doklady a dokumenty požadované v zmysle bodu 2.6 toho Článku, kupujúci písomne vyzve predávajúceho na predloženie požadovaných dokladov a poskytne mu dodatočnú lehotu päť (5) pracovných dní. Nepredloženie požadovaných dokladov ani v dodatočne poskytnutej lehote sa považuje za podstatné porušenie zmluvy a zakladá právo kupujúceho odstúpiť od zmluvy v zmysle Článku 8 zmluvy.
   2. Predávajúci sa ďalej zaväzuje vypracovať a pri preberaní technológie odovzdať:

* Preberací protokol a Inštalačný protokol;
* Protokol o zaškolení zamestnancov kupujúceho,
* Návod na použitie/obsluhu tovaru v slovenskom resp. v českom jazyku,  
  1. Predávajúci nesie zodpovednosť za to, že služby poskytované podľa tejto zmluvy budú poskytované v najvyššej dostupnej kvalite spĺňajúce najvyššie nároky najvyššej techniky tak, aby vyhovovali potrebám kupujúceho. Služby budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie svojich povinností v zmysle tejto zmluvy. Obe zmluvné strany podpisom zmluvy prehlasujú, že si sú plne vedomý účelu kúpy a charakteru potrieb používania tovaru kupujúcim.
  2. V prípade, ak predávajúci, v súlade s príslušnou dokumentáciou, preukázal dodržanie požadovaných dielčích technických parametrov tovaru a kupujúci pri následných kontrolných meraniach tovaru preukázateľne zistí, že neboli dosiahnuté predávajúcim uvedené a platnými právnymi a alebo technickými predpismi stanovené minimálne hodnoty (normy) kontrolovaných tovarov pre daný účel, je predávajúci povinný po preukázaní uvedených nedostatkov zo strany kupujúceho, zistené nedostatky bez zbytočného odkladu odstrániť a to formou výmeny nevyhovujúceho tovaru za tovar spĺňajúci požadované hodnoty (normy). Ak predávajúci takýmto konaním spôsobí kupujúcemu škodu, je povinný ju nahradiť v plnej výške.
  3. Predávajúci sa zaväzuje akékoľvek zmeny týkajúce sa dodávky tovaru (a to najmä, nie však výlučne ukončenie výroby tovaru) oznámiť kupujúcemu najneskôr do piatich (5) pracovných dní, od kedy sa o tejto skutočnosti preukázateľne dozvedel, a to e-mailom s následným písomným doručením oznámenia kupujúcemu. V prípade, ak predávajúci oznámi kupujúcemu ukončenie výroby tovaru, súčasťou oznámenia bude písomné potvrdenie výrobcu tovaru o ukončení výroby tovaru. V takomto prípade sa kupujúci zaväzuje vystaviť objednávku na dodávku tovaru bezodkladne po doručení písomného oznámenia predávajúceho v zmysle tohto bodu.

**Článok 3**

**Podmienky dodania a prevzatia technológie**

* 1. Predávajúci sa zaväzuje **dodať tovar** kupujúcemu **v lehote do 20 týždňov** od doručenia záväznej objednávky predávajúcemu; dodávka tovaru sa uskutoční v čase od 08,00 hod. do 16,00 hod., ak sa zmluvné strany nedohodnú na inom čase. Predávajúci si vyhradzuje právo predlženia doby dodania niektorých komponentov, ak preukázateľne výrobca nie je schopný dodať komponenty predávajúcemu.
  2. Objednávku tovaru je kupujúci povinný uskutočňovať písomne, s presným určením požadovanej dodávky tovaru (druh, množstvo, miesto a čas dodávky).

Konkrétny termín dodania tovaru oznámi predávajúci kupujúcemu najmenej päť (5) pracovných dní vopred, aby mohol kupujúci poskytnúť súčinnosť, a to kontaktnej osobe kupujúceho:

Meno: ........................................................................... tel: ................................................

e-mail: ..................................................................................................................................

* 1. Miestom dodania tovaru je: farma RUPOS, s.r.o. Ružindol (ďalej len „miesto dodania“).
  2. Kupujúci za účelom prevzatia tovaru zabezpečí v mieste dodania technológie prístup pre osoby poverené predávajúcim na čas nevyhnutne potrebný na vyloženie, kompletizáciu a inštaláciu technológie. Dopravu technológie na miesto dodania zabezpečuje predávajúci na vlastné náklady tak, aby bola zabezpečená dostatočná ochrana pred poškodením alebo znehodnotením.
  3. Predávajúci je povinný **tovar nainštalovať a uviesť do bezporuchovej prevádzky bezodkladne po jeho dodaní dodržaní podmienok kupujúcim podľa čl. 4, body 4.2.1. a 4.2.2.**
  4. **Kupujúci zabezpečí stavebnú pripravenosť, napájanie na elektrický rozvod a vodoinštaláciu.**
  5. Predávajúci je povinný zabezpečiť s odbornou starostlivosťou všetky úkony potrebné k riadnemu dodaniu tovaru. Dodanie tovaru do miesta plnenia zahŕňa aj nasledovné povinnosti predávajúceho:
* vykládku tovaru
* presun tovaru v rámci objektu podľa pokynov oprávnenej osoby kupujúceho
* rozbalenie tovaru a likvidáciu obalového materiálu.

Riadne dodanie tovaru potvrdí kupujúci písomne podpísaním Preberacieho protokolu. V Preberacom protokole sa potvrdzuje najmä druh, množstvo, vyhotovenie a kompletnosť dodaného tovaru podľa dohodnutej technickej špecifikácie.

Kupujúci je povinný pri dodávke tovaru vykonať jeho fyzické prevzatie a reklamovať zjavnú vadu tovaru bezodkladne, najneskôr však do desiatich (10) kalendárnych dní odo dňa dodania tovaru.

* 1. Zistenie vád tovaru podľa bodu 3.6. zmluvy kupujúci oznámi kontaktnej osobe predávajúceho písomne (t.j. reklamácia tovaru).

Kontaktná osoba za predávajúceho: ........................................................................................

3.9 Kupujúci je oprávnený odmietnuť prevzatie tovaru, ak technické a úžitkové parametre dodaného tovaru nezodpovedajú dohodnutej technickej špecifikácií tovaru podľa Prílohy č. 1 zmluvy. Technická špecifikácia tovaru dohodnutá v tejto zmluve musí byť zhodná s tovarom uvedeným v ponuke predloženej predávajúcim vo verejnom obstarávaní. Porušenie tejto zmluvnej povinnosti sa považuje za podstatné porušenie zmluvy a zakladá právo na odstúpenie od zmluvy podľa bodu 8.3. zmluvy.

* 1. Vlastnícke právo prechádza na kupujúceho úplným zaplatením dodaného tovaru a nebezpečenstvo škody na tovare prechádza na kupujúceho dňom, kedy došlo k dodaniu tovaru podľa bodu 3.6. zmluvy.

**Článok 4**

**Kúpna cena a platobné podmienky**

* 1. Kúpna cena tovaru, vrátane rozpisu jednotlivých položiek tovaru (v prípade, ak je to relevantné), je stanovená vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov, vyhlášky MF SR č.87/1996 Z.z., ktorou sa vykonáva zákon NR SR č.18/1996 Z.z. o cenách v znení neskorších predpisov a je uvedená v Prílohe č. 2 – Kalkulácia ceny, ktorá tvorí nedeliteľnú súčasť tejto zmluvy.
  2. Fakturácia bude prebiehať podľa nasledovných míľnikov samostatne pre každú časť:
     1. Splátka 30% z ceny zariadenia pri objednávke technológie, na základe vystavenej predfaktúry predávajúcim kupujúcemu
     2. **Splátka: 50% z ceny zariadenia pri dodaní technológie kupujúcemu na základe vystavej predfaktúry predávajúcim kupujúcemu**
     3. **Splátka: 20% z ceny zariadenia do 20 dní po odovzdaní zariadenia do prevádzky.**
  3. Kupujúci je povinný uhradiť kúpnu cenu za tovar podľa tohto článku na základe faktúry riadne vystavenej predávajúcim a doručenej kupujúcemu. Predávajúci je oprávnený vystaviť faktúru po dodaní tovaru a jeho uvedení do bezporuchovej prevádzky v zmysle bodu 3.5. zmluvy.

4.4 Peňažný záväzok kupujúceho platený prostredníctvom banky je splnený odoslaním fakturovanej sumy z účtu kupujúceho v prospech účtu predávajúceho.

* 1. Faktúra musí obsahovať náležitosti daňového dokladu podľa platných právnych predpisov a tejto zmluvy vrátane informácií súvisiacich so spolufinancovaním podľa bodu 1.3. zmluvy. Kupujúci najneskôr v čase prevzatia technológie oznámi Predávajúcemu konkrétne znenie tejto informácie. Prílohou faktúry vystavenej predávajúcim musí byť Preberací protokol, Inštalačný protokol a Protokol o zaškolení. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu na opravu alebo doplnenie. Predávajúci je povinný vystaviť novú faktúru a doručiť ju kupujúcemu, pričom lehota splatnosti začne plynúť až od doručenia riadne vystavenej faktúry kupujúcemu.
  2. Pokiaľ predávajúci, vzhľadom na používané technické a technologické prostriedky, nie je spôsobilý elektronickej fakturácie podľa tohto článku, je povinný zaslať faktúru na adresu sídla kupujúceho.

**Článok 5**

**Zodpovednosť za vady a záručná doba**

* 1. Predávajúci zodpovedá za vady, ktoré má dodaný tovar v okamihu, keď prechádza nebezpečenstvo škody na tovare na kupujúceho a za vady tovaru, ktoré sa vyskytnú po prevzatí dohodnutého tovaru v záručnej dobe.
  2. Predávajúci ručí za vlastnosti tovaru počas záručnej doby. Predávajúci zodpovedá za to, že tovar je dodaný podľa podmienok tejto zmluvy, v súlade s predloženou ponukou v obstarávaní a podľa platných právnych predpisov a, že počas záručnej doby bude mať vlastnosti dohodnuté v tejto zmluve.
  3. Predávajúci poskytuje na tovar a všetky jeho súčasti **komplexnú záruku, ktorá bola stanovená predávajúcim v trvaní dvanásť (12) mesiacov odo dňa podpísania Inštalačného protokolu**. Za závadu zariadenia sa nepovažuje obvyklé opotrebenie a absencia vlastností po uplynutí doby jeho životnosti.
  4. Práva zo zodpovednosti za vady, ktoré sa vyskytnú počas trvania záručnej doby musí kupujúci uplatniť u predávajúceho bezodkladne v záručnej dobe, inak zanikajú.
  5. Záručná doba podľa bodu 5.3. zmluvy sa automaticky predlžuje o dobu, po ktorú nemohol byť tovar využívaný na účel, na ktorý je určený a to z dôvodov, na ktoré sa vzťahuje záruka.
  6. Záruka sa nevzťahuje na vady, ktoré spôsobí kupujúci neodbornou manipuláciou, resp. používaním v rozpore s návodom na obsluhu. Záruka sa nevzťahuje tiež na vady, ktoré vzniknú v dôsledku živelnej pohromy, vyššej moci alebo vandalizmu.
  7. V oznámení, resp. reklamácii vady tovaru podľa tejto zmluvy, je kupujúci povinný každú jednotlivú vadu, resp. nedostatok špecifikovať (označenie vady a miesta, kde sa vada nachádza a stručný popis, ako sa vada prejavuje).
  8. Predávajúci je povinný počas záručnej doby **odstrániť vady v nasledujúcich lehotách od nástupu na opravu**:
     1. oprava vady, pri ktorej nie je potrebná dodávka náhradného dielu do 24 hodín počas pracovných dní;
     2. oprava vady s dodávkou náhradného dielu uloženého na sklade do 48 hodín počas pracovných dní s výnimkou prípadov, pri ktorých je preukázateľná potreba objednať náhradný diel, maximálne však do 12 týždňov.
  9. Počas záručnej doby je servisný technik predávajúceho povinný nastúpiť na odstránenie vady v mieste inštalácie technológie do 24 hodín od nahlásenia vady v pracovný deň medzi 8,00 hod. a 16,00 hod., resp. do 12,00 hod. nasledujúceho pracovného dňa, pokiaľ vada bola nahlásená po 16,00 hod. pracovného dňa alebo počas mimopracovného dňa.
  10. Predávajúci je povinný nastúpiť na odstránenie vady a túto vadu odstrániť a uviesť technológiu do bezporuchovej prevádzky v lehotách uvedených v bode 5.9. zmluvy.
  11. Predávajúci podpisom tejto zmluvy garantuje kupujúcemu dostupnosť všetkých náhradných dielov k tovaru počas celej životnosti, minimálne však 5 rokov od prevzatia tovaru.

**Článok 6**

**Zmluvné sankcie a zodpovednosť za škodu**

* 1. V prípade omeškania predávajúceho s riadnym dodaním tovaru, má kupujúci nárok na zmluvnú pokutu vo výške 0,05% z ceny nedodaného tovaru bez DPH, s ktorým je predávajúci v omeškaní, a to za každý aj začatý deň omeškania, maximálne však do výšky 25% z kúpnej ceny bez DPH podľa tejto zmluvy.
  2. V prípade omeškania kupujúceho s riadnym zaplatením kúpnej ceny, má predávajúci nárok na zmluvnú pokutu vo výške 0,05% z fakturovanej ceny bez DPH, s ktorým je kupujúci v omeškaní, a to za každý aj začatý deň omeškania, maximálne do výšky 100% z fakturovanej sumy bez DPH podľa tejto zmluvy.
  3. Zaplatenie zmluvnej pokuty nezbavuje predávajúceho povinnosti dodať príslušné omeškané plnenie v zmysle tejto zmluvy.
  4. Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana doručením penalizačnej faktúry druhej zmluvnej strane. Splatnosť penalizačnej faktúry je 30 dní odo dňa jej doručenia druhej zmluvnej strane.
  5. Uplatnením majetkových sankcií nie je dotknuté právo zmluvnej strany na náhradu škody, a to vo výške presahujúcej zmluvnú pokutu.

**Článok 7**

**Platnosť zmluvy**

* 1. Zmluva nadobúda platnosť a účinnosť dňom jej podpísania zmluvnými stranami.
  2. Zmluva sa uzatvára na dobu určitú odo dňa jej účinnosti do splnenia dodávky tovaru, okrem ustanovení zmluvy, z obsahu ktorých vyplýva iná doba platnosti a účinnosti.
  3. Platnosť tejto zmluvy je možné ukončiť pred uplynutím doby uvedenej v bode 7.2:

1. písomnou dohodou zmluvných strán,
2. odstúpením od zmluvy z dôvodov uvedených v zákone alebo v tejto zmluve. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta. Odstúpením od zmluvy nie je dotknuté právo na náhradu škody a na úhradu zmluvnej pokuty, na ktorej vznikol nárok pred odstúpením od zmluvy,
3. bezsankčným odstúpením od zmluvy zo strany kupujúceho z dôvodu nenaplnenia bodu 1.3. zmluvy.

**Článok 8**

**Odstúpenie od zmluvy**

1. Spôsob odstúpenia od zmluvy sa riadi ustanoveniami § 345 a nasl. zák. č. 513/1991 Zb. Obchodný zákonník v znení neskorších predpisov, ak v tejto zmluve nie je dohodnuté niečo iné.
2. Opakované omeškanie predávajúceho s plnením povinností podľa tejto zmluvy tohto článku znamená podstatné porušenie zmluvy, pričom kupujúci je oprávnený od zmluvy odstúpiť, ak to oznámi predávajúcemu bez zbytočného odkladu po tom, čo sa o tomto porušení dozvedel.
3. Zmluvné strany označujú za podstatné porušenie zmluvy najmä porušenie nasledujúcich zmluvných povinností:
4. nedodanie tovaru predávajúcim v zmysle dohodnutých podmienok riadne a včas a v kvalite podľa dohodnutých podmienok o viac ako 30 dní,
5. nedodanie dokladov preukazujúcich splnenie požiadaviek na užívanie tovaru v zmysle Článku 2, bodu 2.6. zmluvy ani v dodatočnej lehote, stanovenej kupujúcim v zmysle Článku 2, bodu 2.7. zmluvy,
6. neodstránenie vád tovaru predávajúcim za podmienok uvedených v tejto zmluve ani v nato poskytnutej dodatočnej lehote.

**Článok 10**

**Osobitné ustanovenia**

* 1. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie zmluvy, a to najmä údajov uvedených v úvode tejto zmluvy.
  2. Počas platnosti a účinnosti tejto zmluvy predávajúci nie je oprávnený (teda nesmie) svoje dodávateľské práva na predmet zmluvy, ktoré mu vyplývajú zo zmluvného vzťahu uzavretého na základe výsledku verejného obstarávania s kupujúcim, preniesť na iného dodávateľa alebo odstúpiť inému dodávateľovi.
  3. Zmluvné strany sa v súlade s § 525 ods. 2 zák. č. 40/1964 Zb. Občiansky zákonník, v znení neskorších predpisov dohodli, že pohľadávku, ktorá vznikne z tohto zmluvného vzťahu predávajúcemu ako veriteľovi, predávajúci nepostúpi tretej osobe.
  4. Predávajúci sa zaväzuje, že:

1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto zmluvy,
2. informácie a podklady poskytnuté kupujúcim alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.
   1. Kupujúci je povinný uchovávať dokumentáciu, doklady a dokumenty súvisiace so zadávaním a zadaním danej zákazky a s dodaním tovaru v lehotách podľa platných predpisov.
   2. Predávajúci je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto zmluvy 10 rokov od ich úhrady.
   3. Predávajúci sa zaväzuje strpieť výkon kontroly/auditu súvisiaceho s dodávaným tovarom kedykoľvek počas platnosti a účinnosti zmluvy, a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä: Ministerstvo pôdohospodárstva a rozvoja vidieka Slovenskej republiky a ním poverené osoby, Ministerstvo financií Slovenskej republiky a ním poverené osoby, Úrad vládneho auditu, Protimonopolný úrad Slovenskej republiky, Kontrolné orgány Európskej únie, Výbor pre vnútorný audit a vládny audit; Najvyšší kontrolný úrad Slovenskej republiky; Splnomocnení zástupcovia Európskej Komisie a Európskeho dvora audítorov.

* 1. V prípade, ak predávajúci pri realizácii predmetu zmluvy príde do styku s osobnými údajmi, je povinný v súlade so zákonom č. 18/2018 Z.z. o ochrane osobných údajov a o zmene a doplnení niektorých zákonov v znení neskorších predpisov (ďalej len "Zákon o ochrane osobných údajov") pred začatím spracovania osobných údajov poučiť svojich zamestnancov o právach a povinnostiach ustanovených Zákonom o ochrane osobných údajov, o zodpovednosti za porušenie zákonom ustanovených povinností, a najmä o povinnosti zachovávať mlčanlivosť o osobných údajoch. Táto povinnosť trvá aj po ukončení platnosti zmluvy bez časového obmedzenia. Predávajúci sa zaväzuje na požiadanie kupujúceho preukázať hodnoverným spôsobom poučenie svojich zamestnancov. Porušenie týchto povinností bude považované za podstatné porušenie zmluvných povinností predávajúceho. V prípade, ak v dôsledku tohto porušenia príslušný orgán štátnej správy uloží kupujúcemu sankciu, predávajúci sa zaväzuje uloženú sankciu titulom náhrady škody uhradiť kupujúcemu v plnej výške do desiatich (10) dní od doručenia jej vyúčtovania predávajúcemu.

**Článok 11**

**Záverečné ustanovenia**

11.1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku k tejto zmluve. Dodatok k tejto zmluve nesmie byť uzatvorený v rozpore so Zákonom o verejnom obstarávaní.

11.2 Právne vzťahy neupravené touto zmluvou sa riadia najmä príslušnými ustanoveniami zák. č. 513/1991 Zb. Obchodný zákonník v znení neskorších predpisov a súvisiacich platných právnych predpisov Slovenskej republiky.

11.3 Zmluva je vyhotovená v šiestich vyhotoveniach, štyri originálne vyhotovenia pre Kupujúceho a dve originálneho vyhotovenia pre Predávajúceho.

11.4 Nedeliteľnou súčasťou zmluvy sú prílohy:

1. Príloha č. 1 - Špecifikácia predmetu zákazky*[[1]](#footnote-1)*
2. Príloha č. 2 - Kalkulácia ceny
3. Príloha č. 3 - Zoznam známych subdodávateľov.

11.5 Zmluvné strany sa dohodli, že prípadné spory vyplývajúce z tejto zmluvy, budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky.

11.6 Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky alebo EÚ, nespôsobí to neplatnosť celej zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel tejto zmluvy a obsah jednotlivých ustanovení tejto zmluvy.

11.7 Zástupcovia zmluvných strán prehlasujú, že túto zmluvu uzatvárajú na základe slobodnej a vážnej vôle, pričom je dostatočne určitá a zrozumiteľná, túto zmluvu neuzatvárajú v tiesni za nápadne nevýhodných podmienok, pod nátlakom a že obsahu zmluvy porozumeli v celom rozsahu.

11.8 Predávajúci súhlasí so zverejnením tejto zmluvy vrátane jej príloh bez vynechania ktorejkoľvek časti jej textu a dodatkov a tiež disponuje písomným súhlasom inej dotknutej osoby (osoby konajúcej za predávajúceho) na zverejnenie jej údajov v tejto zmluve, v jej prílohách a dodatkoch, a to zverejnenie kupujúcim počas trvania jeho povinnosti podľa  príslušných všeobecno-záväzných právnych predpisov. Tento súhlas možno odvolať len po predchádzajúcom písomnom súhlase kupujúceho.

V .................................. dňa .................. V ......................................... dňa ..................

Za kupujúceho: Za predávajúceho

1. Uchádzač vyplní v Prílohe SP uvedenú Špecifikáciu predmetu zákazky pre príslušnú časť predmetu zákazky [↑](#footnote-ref-1)